Universitato de Masaĉuseco Amherst

La Universitato de Masaĉuseco Amherst (angle University of Massachusetts Amherst; konata mallonge: UMass Amherst aŭ UMass) estas publika universitato en Amherst (Masaĉuseco), Masaĉuseco - evidente ĝi estas parto de la ŝtat altlerneja sistemo Universitato de Masaĉuseco. La universitata kampuso situas sur preskaŭ 5,867 hektaroj en la pitoreska valo Pioneer de okcidenta Masaĉuseco, 144 km for de Boston kaj 280 km de Novjorko. La universitato estis establita en 1863 kaj pli ol 32,000 studentoj studas tie kune kun pli ol 1,400 fakultatanoj . Ĝi estas la frontmontra universitato kaj la plej granda kampuso en la universitata sistemo de la Universitato de Masaĉuseco, same kiel la unua kampuso kiu estis establita. La universitato estas membro de la organizaĵo 'Kvin Kolegioj', kun aliaj kvar kolegioj kiuj ankaŭ situas en la sama valo Pioneer, interalie de la kolegio Amherst (Amherst College) kaj kolegio Hampshire (Hampshire College) en la sama urbeto. La universitato ofertas 110 bakalaŭrajn programojn, 80 magistrajn programojn kaj 48 doktorajn programojn . Jake Tapper kaj Shirley Ann Jackson kaj la tenisistino Billie Jean King estas inter tiuj, kiuj ricevis honordoktorecon de la institucio. Historio La universitato estis establita en aprilo 1863 kaj komence temigis agrikulturajn studojn. La unua studento estis akceptita en 1875. Signifa kresko okazis komence de la 20-a jarcento, kaj kadre de tio, oni komencis instrui edukado kaj arto en la institucio . Organizo La universitato havas 12 lernejojn kaj altlernejojn: Stockbridge lernejo de Agrikulturo (1870) kolegio de Edukado (1907) kolegio de Humecoj & Bonaj Artoj (1915) lernejo de Publika Sano kaj Sanaj Sciencoj (1937) kolegio de Sociaj kaj Kondutaj Sciencoj (1938) Isenberg lernejo de Administrado (1947) kolegio de Inĝenieristiko (1947) Elaine N. Marieb kolegio de Flegado (1953) kolegio de Naturaj Sciencoj (2009) Manning kolegio de Informo kaj Komputilaj Sciencoj (2015) lernejo de Publika Politiko (2016) Internaciaj rangigoj Ŝanhaja rangotabelo, loko 151-200 (2022) Times Higher Education, loko 201-250 (2022) QS University Rankings, 270-a loko (2022) Por plia legado R. Sullivan, Steven. University of Massachusetts Amherst. (Arcadia, 2004; (ISBN 9780738535302)) Greider, Katharine. UMass Rising - The University of Massachusetts Amherst at 150. (University of Massachusetts Press, 2013; (ISBN 9781558499898)) Referencoj Vidu ankaŭ Steven Brewer, esperantisto kaj profesoro pri scienca edukado kaj instruaj teknologioj, kiu estras la Biologian Komputikan Centron en tiu ĉi universitato. Lynn Margulis Eksteraj ligiloj Oficiala retejo Universitato de Massachusetts Atletika retejo